30. 4. 88 De Europæiske Fællesskabers Tidende Nr. C 114/3 
II 
(Forberedende retsakter) 
KOMMISSIONEN 
Forslag til Rådets direktiv om minimumsforskrifter for sikkerhed og sundhed for arbejds­
tagernes brug af maskiner, apparater og installationer 
(Andet særdirektiv) (') 
KOM(88) 75 endelig udg. 
(Forelagt Rådet af Kommissionen den 11. marts 1988) 
(88/C 114/04) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 118A, 
under henvisning til forslag fra Kommissionen udar­
bejdet efter høring af Det Rådgivende Udvalg for 
Sikkerhed, Hygiejne og Sundhedsbeskyttelse på Arbejds­
pladsen (2), 
under henvisning til udtalelse fra Det Økonomiske og 
Sociale Udvalg, 
i samarbejde med Europa-Parlamentet, og 
ud fra følgende betragtninger: 
I medfør af artikel 118A i Traktaten er Rådet forpligtet 
til gennem direktiver at udstede minimumsforskrifter 
med henblik på at fremme forbedringen af navnlig 
arbejdsmiljøet for at beskytte arbejdstagernes sikkerhed 
og sundhed; 
i artikel 118A anbefales det, at det undgås, at der 
pålægges administrative, finansielle og retlige byrder af 
en sådan art, at de hæmmer oprettelsen og udviklingen 
af små og mellemstore virksomheder; 
Kommissionens meddelelse om dens program for 
sikkerhed, hygiejne og sundhed på arbejdspladsen (3) 
omhandler vedtagelse af direktiver med det formål at 
varetage arbejdstagernes sikkerhed og sundhed; 
i Rådets resolution af 21. december 1987 om sikkerhed, 
hygiejne og sundhed på arbejdspladsen (4) refereres der 
til, at Kommissionen snarest vil forelægge Rådet mini­
mumsforskrifter vedrørende arbejdstagernes sikkerhed 
og sundhed på arbejdspladsen; 
O KOM(88) 73 endelig udg. 
O Rådets afgørelse 74/325/EØF af 27. juni 1974. 
(3) KOM(87) 520 endelig udg. og Rådets resolution af 21. 
december 1987 (EFT nr. C 28 af 3. 2. 1988). 
(4) EFT nr. C 28 af 3. 2. 1988. det påhviler medlemsstaterne at varetage personers og i 
særdeleshed arbejdstageres sundhed og sikkerhed inden 
for det nationale områd; 
gennemførelse af det indre marked (5) forudsætter udar­
bejdelsen af direktiver på grundlag af artikel 100A med 
anvendelse af den ny metode vedrørende harmonisering 
og standardisering (6) til fastsættelse af væsentlige sikker­
hedskrav i forbindelse med planlægning, fremstilling og 
udformning af produkter med henblik på deres markeds­
føring og fri omsætning i Fællesskabet, og blandt disse 
produkter findes der adskillige former for arbejdsudstyr, 
bl.a. maskiner (7); 
lovgivningen om sikkerhed og sundhed på arbejds­
pladsen varierer meget fra medlemsstat til medlemsstat; 
de nationale bestemmelser på området, som ofte er 
suppleret med tekniske bestemmelser og/eller frivillige 
standarder, kan medføre forskelle i det sikkerheds- og 
sundhedsmæssige beskyttelsesniveau og påvirke konkur­
renceevnen; 
overholdelse af minimumsforskrifterne for sikkerhed og 
sundhed på arbejdspladsen er bydende nødvendig for at 
varetage arbejdstagernes sikkerhed og sundhed samt for 
at fremme lige konkurrence; 
det er nødvendigt at supplere de i artikel 100A omhand­
lede direktiver, som kun tager sigte på den første 
markedsføring inden for Fællesskabet af produkter, med 
sikkerheds- og sundhedsmæssige minimumsforskrifter for 
brug af alt arbejdsudstyr; 
O Hvidbog — KOM(85) 310 endelig udg. 
(6) Rådets resolution af 7. maj 1985 (EFT nr. C 136 af 4. 6. 
1985). 
O KOM(87) 564 endelig udg. af 14. december 1987. 
Nr. C 114/4 De Europæiske Fællesskabers Tidende 30. 4. 88 
dette direktiv udgør et socialt supplement til forskellige 
direktiver om teknisk harmonisering med henblik på 
gennemførelsen af det indre marked for arbejdsudstyr; 
dette direktiv fastsætter til beskyttelse af arbejdstagernes 
sikkerhed og sundhed en række nødvendige minimums­
forskrifter, men hindrer ikke, at de enkelte medlems­
stater opretholder eller udarbejder visse skærpede 
beskyttelsesforanstaltninger vedrørende arbejdsbetingel­
serne; 
disse forskrifter kan dog ikke medføre ændringer af 
arbejdsudstyr, som er omfattet af fællesskabsdirektiver 
om dette udstyrs sikkerheds- og sundhedsmæssige 
udformning og fremstilling, i forhold til bestemmelserne i 
disse direktiver; 
i henhold til Rådets direktiv 83/189/EØF af 28. marts 
1983 om en informationsprocedure med hensyn til 
tekniske standarder og forskrifter (') skal medlemssta­
terne meddele Kommissionen teksten til alle forslag til 
tekniske forskrifter vedrørende maskiner, apparater og 
installationer; 
de forpligtelser, der påhviler arbejdsgiverne i henhold til 
dette direktiv i forbindelse med gennemførelsen af foran­
staltninger til forbedring af arbejdstagernes sikkerhed og 
sundhed på arbejdspladsen, skal suppleres med særlige 
foranstaltninger for arbejdsudstyr; 
det er vigtigt at sikre, at arbejdsmarkedets parter og i 
særdeleshed arbejdstagernes organisationer i passende 
omfang høres i forbindelse med det tekniske arbejde, 
som vedrører dette direktiv; 
det er vigtigt, også på virksomhedsniveau, at fremme 
arbejdsmarkedets parters medvirken i forbindelse med 
vedtagelse og gennemførelse af foranstaltninger til 
beskyttelse af sikkerheden og sundheden på arbejds­
pladsen; 
der bør oprettes et udvalg, som har til opgave at bistå 
Kommissionen ved iværksættelsen af de i direktivet fast­
satte supplerende foranstaltninger — 
UDSTEDT FØLGENDE DIREKTIV: 
Formål 
Artikel 1 
1. Dette direktiv, som er et særdirektiv i henhold til 
artikel 13 i direktiv , fastsætter minimumsforskrifter 
for sikkerhed og sundhed ved brug af arbejdsudstyr som 
defineret i artikel 2. 2. Dette direktiv er ikke til hinder for, at det enkelte 
medlemsland kan opretholde eller indføre skærpede 
beskyttelsesforanstaltninger vedrørende arbejdsbetingel­
serne, for så vidt som disse foranstaltninger er forenelige 
med Traktaten. 
Definitioner 
Artikel 2 
I dette direktiv forstås der ved: 
— »arbejdsplads« ethvert sted i virksomheden og/eller 
institutionen, som en arbejdstager har adgang til 
— »arbejdsudstyr« alle maskiner, apparater eller installa­
tioner, som kan udgøre en fare for arbejdstagernes 
sikkerhed og sundhed 
— »virksomhed og/eller institution« enhed, som hører 
til den offentlige eller private sektor, og hvor der 
udøves industriel, landbrugsmæssig, handelsmæssig, 
administrativ, servicemæssig, uddannelsesmæssig eller 
kulturel aktivitet 
— »arbejdstager« enhver person, som udfører et hvilket 
som helst arbejde, herunder praktikanter og lærlinge. 
Arbejdsudstyr 
(maskiner, apparater og installationer) 
Artikel 3 
1. Medlemsstaterne træffer alle hensigtsmæssige 
foranstaltninger for at sikre, at arbejdsgiveren i forbin­
delse med brug af arbejdsudstyr opfylder forpligtelserne 
ifølge dette direktiv. 
2. Medlemsstaterne gennemfører de i medfør af stk. 1 
nødvendige kontrolforanstaltninger. 
Artikel 4 
1. Arbejdsudstyr, som eksisterer og er i brug på tids­
punktet for dette direktivs ikrafttræden, skal senest fem 
år efter direktivets ikrafttræden opfylde de minimumsbe­
tingelser, som er fastsat i bilag I, medmindre andet er 
fastsat i de fællesskabsbestemmelser, som er gældende 
for sikkerheds- og sundhedsmæssig udformning og frem­
stilling af arbejdsudstyr. 
2. Arbejdsudstyr, som markedsføres på ny efter dette 
direktivs ikrafttræden, skal, så snart den nationale 
lovgivning i henhold til dette direktiv er gennemført, 
opfylde de minimumsbetingelser, som er fastsat i bilag I, 
medmindre andet er fastsat i de fællesskabsbestemmelser, 
som er gældende for sikkerheds- og sundhedsmæssig 
udformning og fremstilling af arbejdsudstyr. 
C) EFT nr. L 109 af 26. 4. 1983, s. 8. 3. Ved valg af det arbejdsudstyr, som en arbejdsgiver 
agter at anvende, skal denne i særlig grad tage hensyn til 
30. 4. 88 De Europæiske Fællesskabers Tidende Nr. C 114/5 
de farer, som arbejdsudstyret udgør for arbejdstagernes 
sikkerhed og sundhed, og navnlig tage virksomhedens 
særlige forhold i betragtning. 
4. Arbejdsgiveren skal forvisse sig om, at det i stk. 3 
omhandlede arbejdsudstyr er sikkert under hensyntagen 
til de særlige betingelser for anvendelse i virksomheden: 
a) ved bestilling 
b) ved levering og ibrugtagning 
c) under brugen 
d) i forbindelse med vedligeholdelse, reparation og 
ændringer, der har eller kan få indflydelse på sikker­
heden. 
5. Bilag II indeholder en ikke udtømmende, vejle­
dende liste over referencer til de i stk. 3 og 4 omhand­
lede forskrifter. 
Artikel 5 
1. Arbejdstagerne skal råde over brugsanvisninger 
vedrørende alt arbejdsudstyr, som er taget i brug efter de 
nationale bestemmelsers ikrafttræden i medfør af dette 
direktiv. 
2. For arbejdsudstyr, som forefindes på arbejdsplad­
serne ved de nationale bestemmelsers ikrafttræden i 
medfør af dette direktiv, skal arbejdsgiveren så vidt 
muligt stille brugsanvisninger til rådighed for de berørte 
arbejdstagere. 
3. Brugsanvisninger skal som minimum indeholde 
fyldestgørende angivelser om sikkerhed og sundhed i 
forbindelse med: 
— normale betingelser for brug af arbejdsudstyret 
— håndtering, installering, montering, justering og 
vedligeholdelse af arbejdsudstyret. 
Disse brugsanvisninger skal så vidt muligt være tilgænge­
lige på de berørte arbejdstageres sprog. 
Artikel 6 
1. Arbejdstagerne eller deres repræsentanter skal høres 
om de sikkerheds- og sundhedsmæssige aspekter: 
— på grundlag af bilag I, for så vidt angår eksisterende 
arbejdsudstyr 
— på grundlag af bilag I og II, for så vidt angår 
• arbejdsudstyr, som markedsføres på ny — på grundlag af bilag II, for så vidt angår erhvervelse 
af nyt arbejdsudstyr. 
2. Såfremt de sikkerhedsmæssige foranstaltninger, 
som arbejdsgiveren har truffet i forbindelse med eksiste­
rende arbejdsudstyr og arbejdsudstyr, som allerede 
anvendes eller tænkes anvendt, ifølge arbejdstagerne eller 
deres repræsentanter ikke er tilstrækkelige, kan disse 
kræve, at de kompetente sikkerheds- og sundhedsmyn­
digheder aflægger besøg på arbejdspladsen. 
Tilpasning af bilagene 
Artikel 7 
1. Kommissionen vil tilpasse bilagene under hensyn­
tagen til: 
— vedtagelse af direktiver om teknisk harmonisering og 
standardisering vedrørende planlægning, fremstilling 
og indretning af arbejdsudstyr 
— de tekniske fremskridt, udviklingen i internationale 
bestemmelser og specifikationer samt indhøstede 
erfaringer på området. 
2. Ved de i stk. 1 nævnte tilpasninger bistås Kommis­
sionen af et udvalg i henhold til den i artikel 14 i direktiv 
nævnte procedure. 
Afsluttende bestemmelser 
Artikel 8 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den 1. januar 1991. De underretter 
straks Kommissionen herom. 
2. Medlemsstaterne meddeler Kommissionen teksten 
til de nationale retsforskrifter, som de udsteder på det 
område, der er omfattet af dette direktiv. 
3. Medlemsstaterne udarbejder hvert andet år en 
beretning til Kommissionen om den praktiske gennemfø­
relse af dette direktivs bestemmelser vedrørende arbejds­
udstyr, med angivelse af arbejdsmarkedets parters 
synspunkter. Kommissionen underretter Udvalget og 
Trepartsudvalget herom. 
4. Når medlemsstaterne har til hensigt at vedtage 
tekniske bestemmelser i henhold til dette direktiv, skal de 
underrette Kommissionen om arbejdets fremadskriden 
efter den procedure, der er fastsat i artikel 8 i Rådets 
direktiv 83/189/EØF. 
Artikel 9 
Dette direktiv er rettet til medlemsstaterne. 
Nr. C 114/6 De Europæiske Fællesskabers Tidende 30. 4. 88 
BILAG I 
MINIMUMSKRAV I HENHOLD TIL ARTIKEL 4, STK. 1 
Dette bilag omfattes af definitionen af »maskiner« i direktivet om udvikling, fremstilling og markedsføring 
af maskiner (KOM(87) 564 endel. udg. af 14. december 1987, EFT nr. C 29 af 3. 2. 1988). 
1. Maskiner 
— Betjeningsanordninger skal anbringes uden for farlige områder og placeres således, at operatøren kan 
overvåge samtlige farlige områder. 
— Det skal være muligt ved hver arbejdsstation at standse de af maskinens arbejdende dele, som har 
betydning for den pågældende arbejdsstations sikkerhed. 
— Maskinen skal være udstyret med en nødstopanordning, som er afpasset efter farerne ved maskinen 
og efter den normale standsningstid. 
— Start og fornyet igangsætning af maskiner må ikke være mulig uden bevidst påvirkning af en hertil 
indrettet betjeningsanordning, undtagen ved normal, automatisk drift. 
— Maskiner, som udgør en fare som følge af afkastning af genstande, udslyngninger eller udstrømninger, 
skal forsynes med opfangnings-, bortlednings- eller spærreanordninger, som modsvarer disse farer. 
— Maskiner uden tilstrækkelig indre stabilitet skal være forsvarligt fastgjort eller på anden måde sikret. 
— Maskinens bevægelige dele skal, når arbejdet tillader det, være afskærmet, således at kontakt med 
arbejdstagerne forhindres. 
— Maskinens arbejds- eller vedligeholdelsesområder eller -punkter skal være forsvarligt oplyst i forhold 
til det arbejde, der skal udføres. 
— Dele af maskinen med meget høj eller meget lav temperatur skal være afskærmet, således at kontakt 
med arbejdstagerne forhindres. 
— Maskinens alarmsystem skal kunne opfattes og forstås klart og utvetydigt. 
— En maskine må ikke kunne benyttes til operationer eller under forhold, hvortil den ikke er udformet 
eller indrettet. 
— Maskiner skal underkastes den nødvendige sikkerhedsmæssige vedligeholdelse. Vedligeholdelsen skal 
kunne udføres uden for farlige områder eller under standsning af maskinen, hvis dette er teknisk 
muligt. Når der til en maskine hører en vedligeholdelsesjournal, skal denne føres ajour. 
— Maskiner skal kunne isoleres fra hver enkelt af deres energikilder. 
— Maskiner skal bære den nødvendige sikkerhedsmæssige mærkning. 
30. 4. 88 De Europæiske Fællesskabers Tidende Nr. C 114/7 
BILAG II 
VEJLEDENDE, IKKE UDTØMMENDE REFERENCELISTE I HENHOLD TIL ARTIKEL 4, STK. 5 
(KONTROLLISTE) 
Dette bilag omfattes af definitionen af »maskiner« i direktivet om udvikling, fremstilling og markedsføring 
af maskiner (KOM(87) 564 endel. udg. af 14. december 1987, EFT nr. C 29 af 3. 2. 1988). 
A. MASKINER 
1. Generelle bemærkninger 
1.1. Definition af 
— farlige dele og områder: i, på og omkring maskinen 
— udsatte personer: operatører og andre personer. 
1.2. Helhedsbedømmelse 
— normale betingelser for drift og brug 
— tænkelige eller forudsigelige unormale situationer 
— oplysninger om begrænsninger i brugen 
— beskyttelsesanordninger 
— øvrige farer: personlige værnemidler 
— sikkerhedsgodkendelse. 
1.3. Materialer og p rodukter 
— risici i forbindelse med materialer anvendt ved konstruktion af maskinen og produkter anvendt af 
maskinen: mekaniske, termiske og kemiske egenskaber, svejsninger og samlinger, erosion, meka­
nisk slid og metaltræthed 
— risici i forbindelse med anvendelse af væsker: påfyldning, genvinding, bortledning 
— risici i forbindelse med de fremstillede produkter. 
1.4. Belysning 
— af arbejdsområder: skyggezone, blænding, stroboskopisk effekt 
— til udførelse af kontrol, indstilling, vedligeholdelse. 
1.5. Håndtering 
— risici i forbindelse med montering, afmontering, emballering og oplagring 
— problemer i forbindelse med vægt og form 
— løfteanordninger: 
— faste eller monterbare gribeindretninger 
— hensigtsmæssige løfteanordninger. 
2. Betjeningsanordninger 
2.1. Driftssikkerhed 
— svigt 
— ved direkte påvirkning 
— vilkårlige fejl skal være umuliggjort. 
Nr. C 114/8 De Europæiske Fællesskabers Tidende 30. 4. 88 
2.2. Udformning, placering og drift 
— tydelig afmærkning 
— logisk sammenhæng mellem udløsende handling og udløst aktion 
— anbringelse uden for farlige områder 
— risiko ved betjening 
— angivelse af udløst aktion, hvis betjeningsanordningen kan udløse forskellige aktioner 
— betjeningsanordningens form, placering, bevægelse og modstand skal være: 
— forenelig med den udløste aktion 
— forenelig med ergonomiske regler 
— mulighed for, at operatøren kan følge signaleringen og overvåge farlige områder fra kontrol-
stedet; hvis ikke, advarselssignal før hver igangsætning. 
2.3. Igangsætning 
— ingen igangsætning uden bevidst påvirkning af betjeningsanordning (undtagen ved sikker, auto­
matisk igangsætning) 
— risiko for operatørerne (indbyrdes), hvis der findes flere betjeningsanordninger til igangsætning. 
2.4. Stopindretninger 
— normal standsning: har prioritet fremfor igangsætning 
— nødstop: 
— hvis standsningsperioden ved normal standsning er for lang 
— kort standsningsperiode, tydelig, tilgængelig, bevægelse 
— blokering — frigørelse uden igangsætning 
— komplekse indretninger: normal standsning og nødstop af hele maskinen og alle indretninger før 
og/eller efter denne. 
2.5. Funktionsvælger 
— aflåsning i hver stilling, hvis maskinen har flere betjeningsmåder og flere funktionsniveauer 
— hver stilling skal svare til en enkelt betjeningsmåde eller et enkelt funktionsniveau 
— kompetente operatører 
— hvis maskinen kan fungere med »åben« beskyttelsesanordning: 
— ingen automatisk betjening 
— opretholdelse af betjening ved påvirkning 
— begrænsning af bevægelige deles drift. 
2.6. Energiforsyning, styringskredsløb 
Risici i forbindelse med afbrydelse, retablering af forsyning, variationer samt svigt. 
3. Mekaniske risici 
3.1. Stabilitet 
— indre stabilitet: i kraft af form, vægtfordeling og tyngdepunkt; til forebyggelse af fald, vækning 
og forskydning 
— fastgørelsesanordninger, i mangel af indre stabilitet 
— operatørstyrt. 
30. 4. 88 De Europæiske Fællesskabers Tidende Nr. C 114/9 
3.2. Brud under drift 
— maskindele, forbindelsesdele, værktøj, rør: resistens, fastgørelse, metaltræthed, forældelse, korro­
sion, mekanisk slid 
— udskiftning af dele 
— beskyttelsesforanstaltning mod løsrevne dele. 
3.3. Afkastning eller udslyngning af genstande 
— beskyttelsesanordninger 
— genstande i form af forarbejdede dele, arbejdsmaterialer, værktøj. 
3.4. Maskindele 
— sikker konstruktion 
— eller beskyttelsesanordning for at forhindre kontakt. 
3.5. Afskærmning af bevægelige maskindele 
A. Kraftoverførende dele: 
— faste beskyttelsesanordninger (se 4.1) 
eller 
— bevægelige beskyttelsesanordninger (se 4.2). 
B. Arbejdende dele: 
— faste beskyttelsesanordninger (at foretrække) (se 4.1) 
eller 
— sensorer, beskyttelsesanordninger med tohåndsbetjening, osv. (se 4.3). 
C. Bevægelige maskindele, som skal være tilgængelige: 
— faste beskyttelsesanordninger (se 4.1), som forhindrer adgang til de dele, som ikke benyttes 
under arbejdet 
og 
— justerbare beskyttelsesanordninger (se 4.4), der begrænser adgangen til de for arbejdet 
nødvendige dele. 
4. Beskyttelsesanordninger 
4.1. Faste beskyttelsesanordninger 
— forsvarlig udførelse 
— solid fastgørelse 
— åbnes kun ved hjælp af værktøj. 
4.2. Bevægelige beskyttelsesanordninger 
— forsvarlig udførelse 
— forbliver fastgjort på maskinen, hvis de åbnes 
— i åben stilling: 
— forhindrer igangsætning af maskindele 
— standser maskindele. 
4.3. Beskyttelsesanordninger indbygget i betjeningssystemet (sensorer, anordninger med tohåndsbetjening, osv.) 
— igangsætning af maskindele må ikke være mulig: 
— så længe operatøren har mulighed for at nå dem 
— såfremt en sådan beskyttelsesanordning mangler eller svigter 
— tilstrækkelig afstand fra sådanne beskyttelsesanordninger til, at maskindelene kan standse, før 
operatøren kan nå dem 
— indstilling ved hjælp af værktøj 
— det skal forhindres, at sådanne beskyttelsesanordninger kan rammes af udslyngede genstande. 
Nr. C 114/10 De Europæiske Fællesskabers Tidende 30. 4. 88 
4.4. Justerbare beskyttelsesanordninger, der begrænser adgangen 
— forsvarlig udførelse 
— anbringelse (manuel eller automatisk) 
— enkel justering, uden brug af værktøj 
— risici for udslyngede genstande 
— risici forbundet med sådanne beskyttelsesanordninger 
— indflydelse på udsynet under arbejdet 
— ingen afmontering i forbindelse med løbende produktions- og vedligeholdelsesoperationer. 
5. Andre risici 
5.1. Overflader, kanter, hjørner 
Udformning uden spidser, skarpe kanter samt ru overflader. 
5.2. Elektricitet 
Muligheder for tilslutning; kablernes beskaffenhed, fastgørelse, samlinger, forlængerledninger, 
kontakter, isolering, sikringer, jordforbindelse, afbrydere, transformere. 
5.3. Statisk elektricitet 
Afledning. 
5.4. Hydraulisk, pneumatisk og termisk energi 
Rørledninger, kredsløb og beholdere i hensigtsmæssige materialer. 
5.5. Ekstreme temperaturer 
— dele og materialer 
— foranstaltninger med henblik på: 
— at forhindre kontakt 
— at holde på afstand. 
5.6. Brandfare 
— foranstaltninger for at undgå brandfare: maskiner, gasser, væsker, støv, dampe, andre fremstillede 
eller anvendte stoffer 
— slukningsmateriel. 
5.7. Eksplosionsfare 
— maskinens egenskaber for så vidt angår brug i eksplosionsfarlig atmosfære 
— eksplosionsfarlig atmosfære dannet i eller omkring maskinen: støv, gasser, dampe, affaldspro­
dukter fra maskinen 
— det elektriske materiels egenskaber i og ved maskinen i forhold til den eksplosionsfarlige atmo­
sfære. 
5.8. Støj 
— støj fra maskinen 
— de faktiske betingelser på arbejdspladsen. 
5.9. Vibrationer 
Tilladeligt/gennemførligt niveau. 
30. 4. 88 De Europæiske Fællesskabers Tidende Nr. C 114/11 
5.10. Stråling 
— elektromagnetisk, ioniserende og anden stråling 
— tilladeligt/gennemførligt niveau. 
5.11. Forskellige emissioner 
— gasser, væsker, støv, dampe og andre affaldsstoffer 
— opfanges eller opsuges så tæt som muligt ved emissionsstedet 
— bortledning. 
Vedligeholdelse 
Vedligeholdelse 
— de punkter, hvor justering, smøring og vedligeholdelse finder sted, skal anbringes uden for farlige 
områder 
— kan kun udføres under standsning eller uden fare 
— angivelse om korrekt montering og afmontering på de pågældende farlige dele 
— fejl i sammenføjninger (strømkabler og væsketilførsel) skal undgås gennem konstruktion eller ved 
angivelser. 
Adgangsveje til de steder, hvor betjening, vedligeholdelse osv. finder sted 
— stilladser, trapper, stiger, gangbroer: dimensioner, skridsikre overflader 
— gelændere, ramper og fodpaneler for at forhindre personers eller genstandes styrt. 
Adskillelse af energikilder 
— maskinen afsondres fra hver energikilde 
— permanent adskillelse af energikilderne ved hjælp af blokeringsanordning. 
7. Anvisninger 
7.1. Alarmsystemer 
— utvetydige og let forståelige 
— vedvarende og verificerbar effektivitet 
— sikkerhedsfarver og -signaler. 
7.2. Signalering af potentielle farer 
— lokalisering af farer 
— udsatte personer 
— nødvendig mærkning 
— former, farver og symboler skal fremtræde tydeligt. 
7.3. Mærkning 
— nødvendige oplysninger om drift og sikkerhed 
— læselig, og som ikke kan slettes. 
7.4. Brugsanvisning 
— forståelighed 
— tilstrækkelige oplysninger. 6. 
6.1. 
6.2. 
6.3. 
Nr. C 114/12 De Europæiske Fællesskabers Tidende 30. 4. 88 
B. ERGONOMISKE PRINCIPPER I FORBINDELSE MED MASKINER 
1. Præsentation af oplysninger 
— Operatøren skal have overblik over samtlige oplysninger vedrørende systemets sikkerhed. 
— Præsentationen af oplysningerne skal tilpasses brugerens behov. 
— Oplysningernes udformning skal give mulighed for en ufejlbarlig fortolkning. 
— Instrumenter, der udelukkende bruges til vedligeholdelse og afprøvninger, skal befinde sig uden for 
det normale synsfelt. 
— Instrumenter, der på grund af deres anvendelsesfrekvens eller på grund af konsekvenserne af en 
fejllæsning må bedømmes som værende væsentlige, skal befinde sig i den bedste del af synsfeltet. 
— For væsentlige data skal skiltningen omfatte en angivelse af fremgangsmåde i tilfælde af teknisk 
uheld. 
— Den fysiske anbringelse af skærmene skal i de tilfælde, hvor der præsenteres forskellige oplysninger, 
foretages under hensyntagen til de pågældende maskiners placering. 
2. Betjeningsoperationer 
— Betjeningsanordningen skal være forenelig med funktionen. 
— Den hastighed og præcision i bevægelserne, der kræves for at betjene en maskine, må ikke overstige 
brugernes kapacitet. 
— Risikoen for fejltagelser under anvendelsen af betjeningsanordningerne skal undgås gennem en klar 
identifikation af anordningernes funktion. 
— Betjeningsanordninger, der er af vital betydning for sikkerheden, skal beskyttes mod enhver uønsket 
igangsætning. 
— Betjeningssystemet skal udformes på en sådan måde, at en fejl hurtigt kan rettes. 
— Adskillelsen af betjeningsanordningerne skal tilpasses brugernes handleevne under hensyntagen til, at 
operatøren kan være nødt til at bære personlige værnemidler. 
— Betjeningsanordningernes dimension, anbringelse, mekaniske modstandsdygtighed og inerti skal 
være forenelig med brugernes fysiske egenskaber; der skal i givet fald tages hensyn til brugen af 
personlige værnemidler. 
— Betjeningsanordningerne skal placeres centralt under det bedst mulige skiltningsområde. 
3. Stress og træthed 
— Mental belastning, årvågenhed, sensorisk deprivation og isolering, der skyldes maskinen. 
— Støj: 
— forstyrrende lyde 
— støj, der kan gøre det vanskeligt at høre, tale og opfatte signaler. 
— Vibrationer: vibrationsniveauet bør ikke kunne vanskeliggøre operatørens arbejde visuelt eller 
manuelt. 
4. Fysisk træthed 
— Arbejdspladsens udformning og de krav, den stiller med hensyn til kroppens stilling, skal være 
forenelige med operatørens fysiske karakteristika 
— Maskinens arbejdsrytme skal tilpasses brugernes fysiologiske egenskaber.